kardosdrur/scandi-wiki huggingface dataset:
Gepard

Geparden (latin: Acinonyx jubatus) er et atypisk medlem af kattefamilien, da den under jagten udnytter sin hastighed og ikke usynlighed. Geparden er den hurtigste af alle landlevende dyr og kan nå en tophastighed på knap 110 til 120 kilometer i timen over korte distancer.

Udseende 
Gepardens pels er gul med runde sorte pletter. Den voksne gepard vejer mellem 40 og 65 kg, og er mellem 110 og 135 cm lang, mens halen kan blive op til 85 cm.

Levevis 
Geparden er kødæder og jager oftest pattedyr under 55 kg, f.eks. gazeller og gnukalve. 

Dens jagtvåben er hastighed og ikke usynlighed. Dog kan hanner, som går sammen i grupper af 3-5, bruge gruppetaktik, når de skal fange et bytte. Hunnen går altid alene, medmindre hun har et kuld, så går hun med dem. 

Tidligere har man angivet hastigheden til mellem 110 og 120 km/t, men det var målinger foretaget af den tyske fotograf Kurt Severin i 1957, ved brug af et cykelhjul, et stopur og en snor til at måle farten. De nye data, der er baseret på 367 gps hastighedsmålinger af geparder, som var på jagt i fuld firspring, viser en hastighed på 93 km/t (58 miles/hour), hvilket dog fortsat gør geparden til det hurtigste dyr på jorden. Målingerne blev foretaget af den britiske naturforsker og tv-mand, David Attenborough og offentliggjort i 2015.

Udbredelse 
Dyret findes uden for fangenskab kun i Afrika og Asien. Den største tæthed af geparder findes i Namibia. To underarter af geparden angives som kritisk truet af IUCN. Det drejer sig om den asiatiske underart A. j. venaticus, der kun findes i Iran og om A. j. hecki som er udbredt i landene Algeriet, Niger, Benin og Burkina Faso. Der er dog tvivl om hvilken underart de nordafrikanske geparder tilhører.

Underarter 
 Acinonyx jubatus hecki (Hilzheimer, 1923) 
 Acinonyx jubatus jubatus (Schreber, 1776)
 Acinonyx jubatus rex (Pocock, 1927)
 Acinonyx jubatus soemmeringi (Fitzinger, 1855)
 Acinonyx jubatus venaticus (Griffith, 1821).

Noter

Kilder og eksterne henvisninger 
 Systema naturae 2000 (classification) – Taxon: Acinonyx jubatus

Afrikas fauna
Kattefamilien
Flavius Orestes

Flavius Orestes (død 28. august 476) var en romersk politiker, som menes at have været af germansk afstamning. Han var søn af Tatulus, og svigersøn til den Romulus, der tjente som den militære leder af Noricum (Dux Norici). Som ung blev han optaget i hoffet omkring hunnerkongen Attila og opnåede sin højeste position som diplomat.

I 475 e.Kr. blev Orestes udpeget som "Soldaternes Mester" af den Vestromerske Kejser Julius Nepos. Det skulle vise sig at være en fejltagelse fra kejserens side. Den 28. august 475 lykkes det Orestes at få kontrol med Ravenna, hovedstaden af Det Vestromerske Rige siden 402 e.Kr. Julius Nepos flygtede til Illyrien (det nuværende Dalmatien), hvorfra han forsatte med at regere indtil sin død i 480.

Orestes var nu de facto hersker over de vestromerske provinser vest for Dalmatien. Men han blev ikke anset for at være en ægte romer og kunne derfor ikke anerkendes på tronen. I stedet for proklamerede Orestes sin søn, Flavius Romulus, som ny kejser den 31. oktober 475. Da Romulus endnu var et barn, fik han kun rollen som galionsfigur, mens Orestes var den virkelige magt bag tronen.

Det kejserlige navn for sønnen, Romulus Augustus, var en dårligt valg, for det bragte mindelser direkte til Romulus, den første konge af Rom, og Cæsar Augustus, den første kejser. Den romerske offentlighed gav ham i stedet navnet "Romulus Augustulus" ("Romulus, lille Augustus").

Den nye regering blev ikke anerkendt hos de rivaliserende, østromerske kejsere, Zeno og Basiliscus, der stadigvæk betragtede Julius Nepos som den legitime medregent i administrationen af kejserdømmet, men da de var involveret i indbyrdes borgerkrig, var ingen af dem opsat på at indlede en krig mod Orestes.

Orestes havde mulighed for at udstede nye solidi i møntfaciliteterne i Arles, Milano, Ravenna og Rom. Derved kunne han betale de fremmede lejesoldater, som udgjorde ligevægten overfor den den romerske hær. Da Orestes nægtede at give land til de heruliske, skiriske og torkiliske lejesoldater, hvor de kunne bosætte sig, gjorde de oprør under kommando af den germanske høvding, Odoaker. De proklamerede ham som deres konge den 23. august 476, og han ledede dem mod deres tidligere arbejdsgiver. Orestes blev fanget nær Piacenza, og han blev hurtigt henrettet. Vejen til Ravenna var nu åben for Odoaker.

Tjek fødselsår
Politikere fra Romerriget
Det internationale fonetiske alfabet

Det internationale fonetiske alfabet (eller blot IPA fra det engelske navn International Phonetic Alphabet) er et omfattende og udbredt latinbaseret system til at repræsentere sproglyde.
Alfabetet anvendes bl.a. i ordbøger, hvor et ords udtale opgives, omklamret med '[' og ']' (fonetisk transskription) eller '/' (fonologisk transskription).

Konsonanter (pulmoniske) 

 Når symboler optræder i par, repræsenterer det til højre en stemt konsonant, til venstre, en ustemt.
 Grå områder viser lyde, der anses for umulige.

Konsonanter (ikke-pulmoniske)

Vokaler 

Når symboler optræder i par, repræsenterer det til højre en rundet vokal.

Andre symboler 

Affrikater og dobbelte artikulationer kan repræsenteres med to symboler forbundet med en bue om nødvendigt, eller med en ligatur i seks almindelige tilfælde:

Pga. en fejl i fonten Arial Unicode MS er det muligt, at disse forkert formede tegnkombinationer ser bedre ud i visse browsere:
.

Suprasegmentaler

Toner og tryk 

NB: Unicode understøtter ikke de fleste IPA-symboler for ikke-flade toner. For at repræsentere disse, kan man bruge sænkede tal, fx /e53/ for et højt faldende /e/. En anden mulighed er at bruge de såkaldte "Box Drawings" i Unicode, fx // for et højt fladt /e/.

Diakritiske tegn 

Diakritiske tegn kan placeres over symboler med nedstreger, fx

Se også
 Dania (fonetisk alfabet udviklet til dansk).
 SAMPA (fonetisk alfabet udviklet til computere).

Referencer

Kilder 
 International Fonetisk Forening (International Phonetic Association) 
 Multimedia IPA Chart  og PhonPad IPA Editor 

Fonetik
Alfabeter
Soldaternes Mester

Magister militum (Soldaternes Mester) var en rang brugt i det senere Romerske Rige dateret fra Kejser Konstantin. Rangen alene er brugt til senior militære officerer af kejserdømmet, det blev holdt af Stilicho, Ricimer, Odoaker og andre. Rangen blev ofte brugt med en provins som tilnavn, som "Magister militum per Thracias", for at påvise en regional position.

Romerrigets militær
Gazeller

Gazeller er antiloper, der hører til slægterne Gazella, Eudorcas og Nanger. Disse blev oprindeligt regnet som én slægt, men nyere undersøgelser har placeret dem i de tre slægter. Desuden bruges betegnelsen gazelle om blandt andet om nært beslægtede arter som springbukken, girafgazellen og arter af slægten Procapra.

Gazeller er kendt som hurtige dyr. Hastigheder på næsten 100 km/t er målt for Dorcas gazellen, for springbukken er målt 88 km/t, mens der for thomsongazeller (Eudorcas thomsonii) er målt hastigheder op til 70 km/t. Gazellerne lever i både Afrika, Centralasien og Arabien. I Afrika lever de fleste på savannerne nord for ækvator, men enkelte arter lever længere mod syd.

Referencer

Eksterne henvisninger 

Skedehornede
Cincinnati

Cincinnati er en amerikansk by i delstaten Ohio. Byen har  indbyggere, hvilket gør den til statens tredje største, efter Columbus og Cleveland. 

Cincinatti ligger ved bredden af Ohiofloden på grænsen til delstaten Kentucky. Byen blev grundlagt i . Den er administrativt centrum i det amerikanske county Hamilton County. 

Byen er hjemsted for footballholdet Cincinnati Bengals, der spiller i NFL.

Referencer

Ekstern henvisning 

 Cincinnatis hjemmeside (engelsk)
Getting Away With Murder

Getting Away With Murder er titlen på det fjerde album, fra det amerikanske alternative/hardcore/punk band Papa Roach. Albummet går også under forkortelsen GAWM. Papa Roach har med dette album, ligesom med de fleste tidligere albums, lagt stilen en del om – og denne gang blev albummet omsider taget imod af pressen.

Papa Roach udtaler, at de selv mener Getting Away With Murder og Scars definerer dette album – og at de med Getting Away With Murder har presset deres evner til det yderste. Albummet blev udgivet d. 31. august 2004.

Trackliste 
Udover sangene på albummet som er listet herunder, er der også en video/dokumentar på albummet, hvor lytteren kan se hvordan albummet, specielt sangene Getting Away With Murder og Scars, blev til. Følgende sange er at finde på Getting Away With Murder-albummet:

 Blood (Empty Promises)
 Not Listening
 Stop Looking / Start Seeing
 Take Me
 Getting Away With Murder
 Be Free
 Done With You
 Scars
 Sometimes
 Blanket of Fear
 Tyranny of Normality
 Do or Die

Tracklisten blev dog udvidet med en speciel udgave af Getting Away With Murder, der også indeholder numrene Harder Than A Coffin Nail og Caught Dead.

Singler & Musikvideoer

Getting Away With Murder 
Getting Away With Murder var også titlen på den første single i forbindelse med albummet af samme navn. Papa Roach lavede ligeledes en musikvideo der er meget politisk orienteret.

Scars 
Scars var den anden single og musikvideo. Musikvideoen blev udsat i første omgang, fordi bandet ikke var tilfreds med resultatet. De mente ikke der lå nok sjæl og følelse i den måde videoen var lavet på.

Papa Roach
Lovehatetragedy

LoveHateTragedy er det tredje album fra Papa Roach. Albummet blev kendt som en af de mørkeste og mest depressive, og forsanger Coby Dick (Jacoby Shaddix) har forklaret, at han oplevede en af sit livs største depressioner under udarbejdelsen af albummet. Mellem LoveHateTragedy og deres fjerde album Getting Away With Murder (GAWM)(2004) lagde han sit liv om, og GAWM blev til en mere positiv oplevelse.

Genre: Post-Hardcore, Alternative Metal, Post-Grunge

 M-80
 Life Is A Bullet
 Time And Time Again
 Walking Through Barbed Wire
 Decompression Period
 Born With Nothing, Die With Everything
 She Loves Me Not
 Singular Indestructible Droid
 Black Clouds
 Cody of Energy
 LoveHateTragedy
 Gouge Away (Bonusnummer)
 Never Said It (Bonusnummer)

De mest populære numre er She Loves Me Not og Time And Time Again.

Papa Roach
Album fra 2002
Album fra USA
Infest

Infest er titlen på Papa Roachs andet album – som ligeledes blev det album de slog igennem med, navnlig med sangen Last Resort. Albummet er ofte ved fejl omtalt som deres debut-album (Hvilket er Old Friends From Young Years fra 1997). Albummet blev udgivet i 25. april 2000 og består af følgende numre:

 Infest
 Last Resort
 Broken Home
 Dead Cell
 Between Angels and Insects
 Blood Brothers
 Revenge
 Snakes
 Never Enough
 Binge
 Thrown Away (+ bonusnummeret Tight Rope)

På clean-versionen af Infest er Blood Brothers dog udskiftet med Legacy.

Papa Roach
Album fra 2000
Jacoby Dakota Shaddix

Jacoby Dakota Shaddix (født 28 Juli, 1976, i Mariposa, Californien) er forsanger af det amerikanske rockband Papa Roach.

Tidlige liv og opvækst 
Shaddix gik på Vacaville High School, i Vacaville, i Californien. Han har to brødre, Bryson og Trevor. Hans forældre blev skilt i 1982, da han var seks år gammel. Som ung arbejdede han som pedel, spillede klarinet i skoleorkestret og spillede Football. Hans mange barndomsminder og psykiske problemer, herunder ADD, resulterede bl.a. i at han tissede i sengen til han var 16 år gammel. Hans mor har dog altid støttet ham så godt hun kunne.

Karriere 
Shaddix ville som ung være enten kok eller rockstjerne. I 1993 stifter han sammen med David Buckner bandet Papa Roach. I 1997 hvor albummet Old Friends From Young Years bliver udgivet opnår bandet omsider succes i deres lokale område, Vacaville og Sacramento. Nummeret Orange Palm Drives fik endda topposition på nogle radiokanaler. Men det var først i 2000 og med nummeret Last Resort at Papa Roach omsider slog igennem, og bl.a. kom på MTV. 

Shaddix har desuden været vært på et tv-program på MTV der hedder Scarred.

Personlige liv 
Shaddix blev gift med sin ungdomskæreste Kelly d.19. Juli 1996. Sammen har de to sønner. Den ældste; Makaile Cielo Shaddix er født d.24 marts, 2002. og den yngste; Jagger Shaddix er født d.12 September 2004. 
Shaddix bor nu i El Dorado Hills, Californien.

Shaddix har erkendt at han tidligere har gjort skade på sig selv. Dette kulminerede da han efter en nat i Las Vegas måtte på hospitalet, og have 11 sting i hovedet. Dette er inspirationen til sangen Scars 
Han har også kæmpet med alkoholisme, men er ifølge ham selv, clean og ædru.

Tatoveringer 
Shaddix har mange tatoveringer. inklusiv "Her hviler Jacoby Dakota Shaddix" og i bunden af en skriftrulle, "Born with nothing, Die with everyting". 
En anden øverst på hans bryst hvorpå der står "BORN TO ROCK". Hans hals, på højre side, bærer det kinesiske tegn for "kærlighed", og på venstre side har han det kinesiske tegn for "had," som han forklarede i en udgave af MTV Cribs. Han har også tatoveringer på begge hans hænder. Han og hans kone har matchende stjernetatoveringer på deres ører. Han har også en gammel mikrofon på en af sine arme til at repræsentere sin kunst som en sanger, ligesom tidligere trommeslager i Papa Roach, David Buckner havde.

Se også 

 Tobin Esperance
 Jerry Horton
 David Buckner

Sangere fra USA
Papa Roach
Personer fra Californien
Punkmusikere
Heavy metal-sangere
Nu-metal

Nu metal (også kendt som nü-metal, aggro-metal, neo-metal eller new metal) er en subgenre af heavy metal. Det er en fusion genre som kombinerer elementer fra heavy metal med andre genrer, herunder grunge og hip hop. Genren fik i slutningen af 1990'erne og begyndelsen af 2000'erne.

Guitar 
Guitarens væsentlige rolle i nu-metal er mere simpel. For det meste er der ingen guitarsoloer i musikken. Der bruges i stedet nedstemte strenge for at skabe en tungere lyd. Tit bliver der også brugt 7-strengede guitarer frem for de sædvanlige 6-strengede guitarer.

Eksempler Nu-metal bands 
 AqME
 Deftones
 Disturbed
 Drowning Pool
 Evanescence
 Eyes Set To Kill
 Five Finger Death Punch
 Hollywood Undead
 KoЯn
 Limp Bizkit
 Linkin Park
 MaNga
 Machine Head
 Papa Roach
 Rammstein
 Slipknot
 Soulfly
 Staind
 The White Noise

Kilder 

Nu metal
Thomas Dinesen

Thomas Fasti Dinesen  (9. august 1892 på Rungstedlund, Rungsted – 10. marts 1979, Vejle) var en dansk forfatter, soldat og civilingeniør, søn af Wilhelm Dinesen og bror til Karen Blixen. Han ligger begravet på Hørsholm Kirkegård.

Thomas Dinesen deltog som frivillig i 1. verdenskrig, hvor han var tilknyttet det canadiske regiment Quebec Regiment – Royal Highlanders of Canada. Han blev som menig sendt til vestfronten i Frankrig. Her blev han tildelt det engelske Victoria Kors den 12. august 1918 ved Parvillers for tapperhed. Han blev også dekoreret med den fornemme franske orden Croix de Guerre. Han blev senere udnævnt til løjtnant.

Thomas Dinesen rejste meget i bl.a. USA, Rusland og Kenya, hvorfra oplevelser blev brugt i hans forfatterskab.

Citater

Bibliografi

Dagbøger, essays og noveller 
 No Man's Land – En dansker med canadierne ved vestfronten, 1929.
 Syrenbusken, Jespersen og Pios Forlag, København 1951.
 Øksen – En Lægmands Livssyn, Jespersen og Pios Forlag, København 1959.
 Dagbog fra Safari i Masai-Reserve 28. Februar – 15. April 1922. Udgivet med efterskrift af Ole Wivel, Udgivet af Gyldendal samt Jagt- og Skovbrugsmuseet, København 1982, .

Monografier og livshistorier 
 Boganis – Min fader, hans slægt, hans liv og hans tid, Forlaget Gyldendal, København 1972, .
 Tanne – Min søster Karen Blixen, Forlaget Gyldendal, København 1974, .
 Anne Margrethe – Dage og nætter i oldemors liv, Forlaget Gyldendal, Viborg 1976, .

Kilder

Eksterne henvisninger 

 Thomas Dinesen  på Bibliografi.dk
 Aner til Thomas Dinesen  på Torkil.grindstein.info 
 Thomas Dinesen  på Britishempire.dk
 Thomas Dinesen på Grænseforeningen.dk
 

Novelleforfattere fra Danmark
Biografiforfattere fra Danmark
Danskere i 1900-tallet
Thomas
Danskere i fremmed militær tjeneste
Ingeniører fra Danmark
Personer i Kraks Blå Bog (afdøde)
Godsejere fra Danmark
Dansksprogede forfattere fra Danmark
Personer fra Rungsted
Jacques Derrida

Jacques Derrida (født 15. juli 1930 i El Biar, fransk Algeriet, død 9. oktober 2004 i Paris) var en algiersk født fransk filosof og hovedkraften bag udviklingen af den såkaldte dekonstruktion.

Derrida ville nok have modsat sig, at blive associeret med en "-isme", da en af hans hovedpointer var at pege på problemerne internt i den vestlige metafysiske tradition kendetegnet ved bl.a. dets skoledannelser; realisme, idealisme, empirisme etc. Han undlod ikke ved gentagne lejligheder at gøre sine tilhængere opmærksom på nødvendigheden af selv at skabe nye former for filosofi, som ikke blot adlyder de centre, som er sat i filosofiens historie.

Et vigtigt begreb i Derridas tankesæt er kritikken af logocentrismen; en kritik som søger at udfordre ethvert centrum i en filosofi eller diskurs, for at fremme den bevægelighed og dynamik, som tanken kan opnå ved at frigøre sig fra disse.

Et andet begreb er différance, som Derrida bruger til at betegne den begivenhed, der finder sted, lige før en betydning tager sin form og dermed danner en forskel mellem sig selv og noget andet. Bemærk den detalje at différance skal staves med a, ikke med e, som i det franske ord "différence", der betyder forskel. Med a angiver ordet en verbalform og dermed en bevægelse, en uafsluttet og uafsluttelig begivenhed.

Siden Derrida i midten af 1960'erne udsendte sine første bøger, er det blevet diskuteret om man med dekonstruktionen som udgangspunkt kan tro på muligheden for fortolkning eller ej. Selv mente Derrida, at sandhed og utvetydighed er mulige, men at fortolkning er en skrift, en konstruktion, et sprog, og dermed også noget, der aldrig afsluttes. Diskussionen sand/falsk er dermed noget, der hører til i andre domæner end fortolkningen.

I sine sene år vendte Derrida sig til diskussioner af ur-udspringet (khora), dødens mulighed og menneskerettigheder – en vending, der dog ikke skal ses så meget som en tilbagetrækning fra dekonstruktionens kritiske side.

I 2001 modtog Jacques Derrida Adorno-prisen

Litteratur på dansk

Primærlitteratur 
 Derrida, Jacques (1970): "Grammatologi". Arena. Oversættelse og forord ved Lars Bonnevie og Per Aage Brandt.
 Derrida, Jacques (1976): “Sprog, materialitet, bevidsthed : to essays om metafysikens lukning”. Vinten
 "Brev til en japansk ven" (1986): Struktur og rationalitet (Semiotik nr 12), red. Per Aage Brandt, København Basilisk
 "Struktur, tegn og spil i humanvidenskabernes diskurs" (1986): Struktur og rationalitet (Semiotik nr 12), red. Per Aage Brandt, København Basilisk
 Derrida, Jacques (2018): "Stemmen og fænomenet". HRF
 Derrida, Jacques (2020): "Differance". HRF
 Derrida, Jacques (2023): Arkivfeber - et freudiansk indtryk. Oversat af Frederik-Emil Friis Jakobsen. Efterord af Torsten Andreasen. Aleatorik.

Sekundærlitteratur 

 Dahlerup, Pil (1997): “Dekonstruktion”. Gyldendal
 Olesen, Søren Gosvig (2006): “Dialog med dekonstruktionen”. Museum Tusculanum

Eksterne henvisninger 

 
 Jacques Derrida på Internet Encyclopedia of Philosophy (engelsk)

Filosoffer fra Frankrig
Franskmænd i 1900-tallet
Franskmænd i 2000-tallet
Christopher Reeve

Christopher Reeve (født 25. september 1952, død 10. oktober 2004) var en amerikansk skuespiller, filminstruktør og forfatter, som måske er mest kendt for at have beklædt rollen som Superman på film.

I 1995 blev han lam i hele kroppen efter en opvisning med heste, hvor han faldt ned og brækkede en del af rygsøjlen og var derefter nødt til at bruge kørestol.

Filmografi 
 Den fortabte by (1995)
 Speechless (1994)
 Resten af dagen (1993)
 Teknisk uheld (1988)
 Superman: Kampen for fred (1987)
 Superman III (1983)
 Dødsfælden (1982)
 Superman på nye eventyr (1980)
 Superman (1978)

Eksterne henvisninger 
 

 

Skuespillere fra USA
Manuskriptforfattere fra USA
Hollywood Walk of Fame
Aktivister fra USA
Filminstruktører fra USA
Amerikanere i 1900-tallet
Kredsløb

Kredsløb har flere betydninger:
 Elektronisk kredsløb – er en samling af elektroniske komponenter
 Integreret kredsløb – et elektronisk kredsløb bestående af adskillige komponenter på et lille stykke halvledende materiale
 Faselåst kredsløb
 Datakredsløb
 Naturens stofkredsløb – det økologiske kredsløb, se også økosystem
 Blodkredsløbet – det fysiologiske kredsløb
 Geobiokemisk kredsløb – er et balanceforhold i et kredsløb af grundstoffer
 Omløbsbane – det kredsløb, som et himmellegeme eller en satellit foretager
 Forsyningsselskabet Kredsløb –Kredsløb leverer fjernvarme til 330.000 mennesker og genanvender affald for 174.000 husstande i Aarhus Kommune
x
Najaf

Najaf ( kaldes også An-Najaf eller Nejef) er en by i Irak og hovedstaden i provinsen Najaf. Najaf by blev grundlagt i år 791 og ligger omkring 160 km syd for Bagdad.

Byen har  indbyggere og er en af de syv hellige byer i Shia-islam. Den er et centrum for shiamuslimernes politiske magt og huser den hellige moske Imam Ali-moskeen, der er opkaldt efter Imam Ali, stifteren af shia-islam. Najaf er derfor mål for mange pilgrimsrejser til landet.

Referencer

Eksterne henvisninger 

Byer i Irak
Karbala

Karbala (, Karbalā’; ofte også kaldet Kerbala) er en irakisk by beliggende ca. 100 km sydvest for Bagdad. 

Byen har  indbyggere. For shiamuslimer er byen den tredjehelligste kun overgået af Mekka og Medina.

Her er Imam Hussein  og Abbas den Store (halvbror) begravet. De er altså Profeten Muhammeds børnebørn. Mange muslimer besøger deres grave, mest shiiterne fordi det er deres Imam.

Karbala er historisk kendt for Slaget ved Karbala, en blodlig kamp mellem Imam Hussein og Kaliffen Yazid 1.s tropper, som i år 680 brutalt myrdede Imam Hussein og 71 andre af hans folk, deriblandt Imam Husseins 6 måneder gamle søn Ali Asghar. Årsagen til begivenheden var, at Yazid ville have Imam Husseins anerkendelse som kalif, noget som Imam Hussein koldt afviste. Stridighederne startede d. 7 Muharram efter den islamiske kalender, hvor Yazids tropper spærrede adgangen til floden Eufrat, hvor folket plejede at komme for at hente vand. Den 10 Muharram blev slaget udkæmpet. Hvert år mindes shiiterne begivenheden, som også kaldes Ashura, over hele verden.

Se også 
 Husayn ibn Ali
 Abu Mikhnaf

Referencer

Eksterne henvisninger 

Byer i Irak
Kontratenor

Kontratenor er en mandsstemme, hvis register svarer nogenlunde til kvindestemmernes alt. I moderne fremførelser af ældre musik synger kontratenoren ofte partier, der oprindelig er skrevet for kastratsangere.

Sang
1181

Konge i Danmark: Valdemar den Store enekonge fra 1157-1182

Se også 1181 (tal)

Begivenheder 
 1. september - Pave Lucius 3. indsættes efter Pave Alexander 3., indtil sin død i 1185.

Født

Dødsfald 
 30. august - Pave Alexander 3. fra 1159 til sin død (født ca. 1100/1105).

Eksterne henvisninger 

81
1183

Konge i Danmark: Knud 6. 1182-1202

Se også 1183 (tal)

Begivenheder

Født

Dødsfald

Eksterne henvisninger 

83
1184

Konge i Danmark: Knud 6. 1182-1202

Se også 1184 (tal)

Begivenheder 
21. maj - under ledelse af krigsbispen Absalon besejrer den danske flåde i Østersøen den tyske kejsers vasal, hertug Bugislaw af Pommern
15. juni - Slaget ved Fimreite hvor Sverre Sigurdsson sejrer over Magnus Erlingsson

Født

Dødsfald

Eksterne henvisninger 

84
1177

Konge i Danmark: Valdemar den Store enekonge fra 1157-1182

Se også 1177 (tal)

Begivenheder 
 25. november – Baudouin 4. af Jerusalem og Renaud de Châtillon besejre Saladin i Slaget ved Montgisard.

Født

Dødsfald

Eksterne henvisninger 

77
1175

Konge i Danmark: Valdemar den Store enekonge fra 1157-1182

Se også 1175 (tal)

Begivenheder 
 Roskilde Domkirke bygges

Født 
 Leonardo da Pisa

Dødsfald

Eksterne henvisninger 

75